

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404368, fakss 65421941

e-pasts info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.445**

 (prot. Nr.37, 35.§)

**Par Daugavpils pilsētas Izglītības pārvaldes padotībā esošo Daugavpils pilsētas**

**pašvaldības izglītības iestāžu izglītojamo izmaksām**

Pamatojoties uz likuma „Par pašvaldībām” 21.panta pirmās daļas 14.punkta g) apakšpunktu un Ministru kabineta 28.06.2016. noteikumu Nr.418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 4., 9., un 9.1 punktu, Daugavpils pilsētas domes Izglītības un kultūras jautājumu komitejas 2020.gada 17.septembra atzinumu un Finanšu komitejas 2020.gada 17.septembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Apstiprināt viena izglītojamā izmaksas 2020.gadā Daugavpils pilsētas izglītības iestādēs:

1.1. pirmsskolas izglītības iestādēs saskaņā ar 1.pielikumu;

1.2. pamata un vispārējās vidējās izglītības iestādēs saskaņā ar 2.pielikumu;

1.3. interešu izglītības iestādē saskaņā ar 3.pielikumu;

1.4. profesionālās vidējās izglītības iestādē saskaņā ar 4.pielikumu.

2. Uzdot Daugavpils pilsētas Izglītības pārvaldei sagatavot līguma projektu ar attiecīgajām pašvaldībām par viena izglītojamā izmaksām mēnesī pašvaldības izglītības iestādē un par kārtību, kādā veicami pašvaldību savstarpējie norēķini.

3. Atzīt par spēku zaudējušu Daugavpils pilsētas domes 2020.gada 13.februāra lēmumu Nr. 50 „Par Daugavpils pilsētas Izglītības pārvaldes padotībā esošo Daugavpils pilsētas pašvaldības izglītības iestāžu izglītojamo izmaksām”.

|  |  |
| --- | --- |
| Pielikumā: | 1. Daugavpils pilsētas pirmsskolas izglītības iestāžu izglītojamo izmaksas 2020.gadā (dienas grupās un grupās ar diennakts darba režīmu);2. Daugavpils pilsētas pamatizglītības un vispārējās vidējās izglītības iestāžu izglītojamo izmaksas 2020.gadā;3. Daugavpils pilsētas interešu izglītības iestādes izglītojamo izmaksas 2020.gadā (Daugavpils pilsētas Bērnu un jauniešu centrs „Jaunība”);4. Daugavpils pilsētas profesionālās vidējās izglītības iestādes izglītojamo izmaksas 2020.gadā (Profesionālās izglītības kompetences centrs „Daugavpils Dizaina un mākslas vidusskola „Saules skola””). |

Domes priekšsēdētājs I.Prelatovs

### Dokuments ir parakstīts ar drošu elektronisko parakstu un satur laika zīmogu